钦定古今图书集成/理学汇编/学行典/第192卷 > 吴氏三孝子
## 钦定古今图书集成/理学汇编/学行典/第192卷 > 吴氏三孝子

按《饶州府志》：“吴氏三孝子，文显、文昭、文通，德兴人。父
逢濬，隐居独善，寡与人合。元季红巾盗起，逢濬避难，
为寇所掠，三子冒矢石迎锋镝，争赴父难，逢濬遇害，
三子皆死之。时至正辛卯七月十五日。邑令俞煜状
其事，将转闻于朝，适朝议禁言红巾贼事，乃止。后逢
濬弟逢济哀之，辟地立庙祀焉，额曰‘吴氏三孝子祠’”，
俗名“三郎庙。”